b'\n_START_ARTICLE_\nArimantas Ra\xc4\x8dkauskas\n_START_SECTION_\nBiografija\n_START_PARAGRAPH_\n1953\xe2\x80\x931957 m. mok\xc4\x97si Kauno politechnikume (dab. Kauno technikos kolegija). 1957\xe2\x80\x931962 m. studijavo Kauno politechnikos institute (KPI), in\xc5\xbeinierius-mechanikas. 1962\xe2\x80\x931965 m. mok\xc4\x97si Kauno vakarin\xc4\x97je muzikos mokykloje, 1966\xe2\x80\x931969 m. KPI aspirant\xc5\xabroje. 1971 m. technikos moksl\xc5\xb3 daktaras (hermetizuot\xc5\xb3 kontaktini\xc5\xb3 sistem\xc5\xb3 dinamika)._NEWLINE_1962\xe2\x80\x931963 m. mechanikas, 1963\xe2\x80\x931966 m. darb\xc5\xb3 vykdytojas. 1969\xe2\x80\x931974 m. KPI (nuo 1990 m. KTU) vibrotechnikos laboratorijos vyriausiasis mokslinis bendradarbis. 1974\xe2\x80\x931978 m. Kaimo statybos organizavimo ir technologijos tresto skyriaus vir\xc5\xa1ininkas. 1978\xe2\x80\x931992 m. Lietuvos vadybos akademijoje vyriausiasis d\xc4\x97stytojas, 1981\xe2\x80\x931992 m. katedros ved\xc4\x97jas. 1983 m. suteiktas pedagoginis docento vardas._NEWLINE_1990\xe2\x80\x931992 m. Kauno miesto tarybos deputatas, 1992 m. baland\xc5\xbeio m\xc4\x97n. Kauno miesto tarybos pirmininko pavaduotojas. 1992\xe2\x80\x931995 m. Kauno meras. 1995\xe2\x80\x931997 m. AB bankas \xe2\x80\x9eHermis\xe2\x80\x9c Kauno filialo Rinkotyros skyriaus vir\xc5\xa1ininkas, direktoriaus pavaduotojas. 1997\xe2\x80\x932000 m. LR susisiekimo viceministras. V\xc4\x97liau \xe2\x80\x93 Lietuvos regionini\xc5\xb3 tyrim\xc5\xb3 instituto vicedirektorius, Nacionalin\xc4\x97s region\xc5\xb3 pl\xc4\x97tros organizacij\xc5\xb3 asociacijos prezidentas, Lietuvos vietos bendruomeni\xc5\xb3 organizacij\xc5\xb3 s\xc4\x85jungos pirmininkas.\n_START_SECTION_\nMokslin\xc4\x97 veikla\n_START_PARAGRAPH_\nPaskelb\xc4\x97 62 mokslo darbus. Yra 15 i\xc5\xa1radim\xc5\xb3, 8 mokymo priemoni\xc5\xb3 bei paskait\xc5\xb3 konspekt\xc5\xb3 autorius, vadovavo 7 mokslinio tyrimo darbams. 1981\xe2\x80\x931992 m. Lietuvos vadybos akademijos mokslin\xc4\x97s ir redakcin\xc4\x97s tarybos narys.'